《送郑宣抚三首》
宋代·郭印

棹发嘉陵即帝庭，山川草木若为情。
忠嘉但有三千牍，威爱犹传十万兵。
天象共符虚右席，坤维一带失长城。
西南所击安危大，何止雪山分重轻。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。